Man in Pta doodgeslaan | Maroela Media
Die polisie ondersoek 'n saak van moord nadat 'n man Donderdag in Centurion glo uit wraak met onder meer klippe doodgeslaan is.
Konst. Tumisang Moloto, polisiewoordvoerder, het Vrydag gesê die voorval het omstreeks 10:30 in die Itireleng-nedersetting in Laudium plaasgevind.
"Die polisie het gereageer nadat inligting van 'n vigilante-aanval ontvang is. By die polisie se aankoms op die toneel is die man se liggaam op die grond aangetref. Daar was verskeie klippe om sy liggaam," het Moloto gesê. Die man is op die toneel deur paramedici dood verklaar.
"Die man is na bewering daarvan beskuldig dat hy in verskeie plakkershutte in die omgewing ingebreek het. Dit is egter nog nie in die stadium duidelik wat gesteel is nie."
Die man het nie identifikasie by hom gehad nie en is nog nie uitgeken nie. Niemand is nog in verband met die voorval in hegtenis geneem nie.
Genl.maj. Daniel Mthombeni, bevelvoerder van die Tshwane-Wes-groepering, het die voorval ten sterkste veroordeel. Hy het 'n beroep op die gemeenskap gedoen om nie reg in eie hande te neem nie en eerder saam met die polisie te werk en kriminele aktiwiteite aan te meld.
Centurion misdaad Pretoria vigilante
Trevor Manuel: 'Nie net Zuma is te blameer'
En hoekom sal n burger in Suid Afrika tyd mors om n saak by die polisie aan te meld
1) Die polisie word nie vertrou
2)Die polisie moet begin om hulle werk te doen dan sal hulle nie soveel sake hê om te ondersoek nie
almal weet wie in die aanval betrokke is. hoekom is hulke nog nie gearresteer nie. kan min mbalula en due nvg dalk aan ons verduidelik hoe verskil die aanval van die Oarys boere sn?
Ek kry die gevoel as klomp mense iemand aanrand en doodmaak, dan word niemand in hegtenis geneem nie. Lyk nie of die polisie weet wie dan skuldig is nie.
baie vrystaatboere het ook twee plaasaanvallers aangerand. jou goeie sapd het n halfdosyn uitgesonder en hulle staan tereg vir moord. wat is anders in die geval?
Peet dit is omrede die staat hulle gefaal het die meerderheid vertrou nie die polisie en om goeie rede en mense raak moeg vir misdaad en om altyd slagoffers te wees hierdie gevalle gaan toeneem